《西湖杂诗 其一》
清代·钱陆灿

偏安旧是小朝廷，女子军容出上厅。谁遣渡河回铁骑，只今泣井有银瓶。

空山夜雨鹃红血，别殿弦声雀白翎。唤起夷光吊遗事，西陵早已越台青。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。